kardosdrur/scandi-wiki huggingface dataset:
Iver Krabbe

Iver Krabbe er navnet på flere personer:

 Iver Krabbe (rigsråd) (død 1561) – dansk rigsråd
 Iver Krabbe (statholder) (1602-1666) – dansk officer og statholder i Norge
Erik Krabbe

Erik Krabbe er navnet på flere personer:

 Erik Jensen Krabbe (død 1376) – biskop i Odense
 Erik Krabbe (rigsråd) (1510-1564) – dansk rigsråd
 Erik Krabbe (landsdommer) (1593-1659) – dansk landsdommer i Skåne
Tandpinetræ

Tandpinetræ (Zanthoxylum americanum) (af græsk: xanthos = "gul" + xylon = "træ") er en løvfældende plante, som enten bliver en stor busk eller et lille træ. Alle dele af planten er duftende: blade, bark og det gullige ved. Af barken udtrækkes der en duftende olie. Det danske navn skyldes, at den oprindelige befolkning i Nordamerika tyggede bark og frugter mod tandpine.

Kendetegn 
Tandpinetræ er en løvfældende busk eller et lille træ med en opret til opstigende vækst. Barken er først lysebrun med rødlige, parvist siddende torne. Senere bliver den mørkt gråbrun med kraftige, grå torne. Gamle grene og stammer får en grå og fint furet bark. Knækkede grene afgiver en stærk duft af citronskal. Knopperne sidder spredtstillet, og de er røde og uldhårede. Bladene er uligefinnede med 5-11 småblade, som er blanke og mørkegrønne med lyse kirtler på oversiden, men lysegrønne og dunhårede på undersiden. Blomstringen foregår i maj, dvs. før løvspringet. Blomsterne sidder samlet i små, tvebo stande ved bladhjørnerne. De enkelte blomster er grøngule, små og 4- eller 5-tallige. Frugterne er først røde og ved modning sorte bælgkapsler.

Rodsystemet består af kraftige hovedrødder og grove siderødder. Planten indeholder flere alkaloider (bl.a. chelerythrin, nitidin og temberatin) samt herclavin, asarinin, neoherculin, garvestoffer, harpiks og en skarp, æterisk olie.

Planten kan i hjemlandet nå en højde på næsten 10 m. Bredden i kronen er dog ofte kun 5-6 m.

Hjemsted 
Tandpinetræ hører hjemme i den nordøstlige, østlige og midtvestlige del af USA, og den findes også i de canadiske delstater Ontario og Quebec. Overalt foretrækker den lysåbne til let skyggede voksesteder med kalkrig, men næringsfattig og veldrænet jordbund.

Arten findes i gamle blandingsskove på kalkbund i New Jersey. Her vokser den sammen med bl.a. disse træarter: Tulipantræ, amerikansk kristtorn, appalachisk eg, begfyr, blomsterkornel, blyantene, glansbladet hæg, poppelbirk, rødask og sort valnød og desuden med bl.a. amerikansk blærenød, amerikansk celaster, feberbusk, Gaylussacia baccata (en art af bukkelbær), næbhassel, Rhododendron nudiflorum (en art af rododendron), rundbladet kornel, sommervin, Vaccinium vacillans (en art af blåbær), Viburnum acerifolium og Viburnum prunifolium (arter af kvalkved) samt virginsk troldnød

Galleri

Note 

Nytteplanter
Botswana ved sommer-OL 2008

Botswana deltog ved Sommer-OL 2008 i Beijing som blev arrangeret i perioden 14. august til 24. august 2008. Landet vandt ingen medaljer.

Medaljer 

Lande ved sommer-OL 2008
2008
Lokallisten (Rudersdal Kommune)

Lokallisten Rudersdal er en borgerliste i Rudersdal Kommune, som blev stiftet i 1984 og har været repræsenteret i kommunalbestyrelsen (først i Birkerød Kommune, og efter 2007 i Rudersdal Kommune) siden 1985. Ved kommunalvalget i 2013 fik Lokallisten 5.555 ud af 31.373 (18,0 pct.) stemmer i Rudersdal, hvilket gav dem 4 ud af 23 pladser i kommunalbestyrelsen. Lokallisten var derfor det næststørste parti i kommunen.  Ved kommunalvalget 2017 mistede listen et mandat og fik 3 mandater.

Historie
Lokallisten blev formelt stiftet d. 6. oktober 1984, og har som konsekvens af listens størrelse op gennem 90'erne og 00'erne haft stor betydning for det politiske liv i henholdsvis Birkerød og Rudersdal kommune. Lokallisten var for perioden 1993 - 2005 samt 2013 og frem en del af den konstituerende kommunalbestyrelse, og besad posten som henholdsvis 2. viceborgmester (1993-1997) og viceborgmester (1997-2005). 

Eftersom listen er tværpolitisk har gruppen ikke ét ideologisk tilhørssted. Dette har været omdiskuteret i lokalsamfundet, hvor en dominerende mening op gennem 90’erne var, at Lokallisten hørte til på den yderste venstre fløj. En opfattelse, som ifølge lokalhistoriker Niels Peter Stilling skyldes en perifer relation til Birkerød Miljøliste fra 70’erne, som var ideologisk inspireret af ungdomsoprøret og det direkte demokrati. Andre borgere, herunder forhenværende borgmester Bent Petersen (V), var dog enig i Lokallistens selvopfattelse som værende en tværpolitisk gruppe uden et venstreorienteret tilhørsforhold.  Selv beskriver listen deres vision med fokus på mangfoldighed, lokalt demokrati og uafhængighed af den landspolitiske agenda.
 
I 2005 skiftede Lokallisten navn til Lokallisten Rudersdal, efter at have forhørt sig om muligheder for samarbejde hos andre alternative tværpolitiske grupper i det daværende Søllerød kommune.

Noter

Borgerlister
Rudersdal Kommune
Etableret i 1984
VM i ishockey 2018

VM i ishockey 2018 er det 82. verdensmesterskab i ishockey arrangeret af IIHF. Mesterskabet har deltagelse af 49 landshold og bliver afviklet i form af syv niveaudelte turneringer, hvoraf topdivisionen med deltagelse af de 16 bedste hold bliver afholdt i Danmark i perioden 4. - 20. maj 2018. Danmark er A-VM-værtsland for første gang.

De lavere rangerende VM-turneringer, hvor der bliver spillet om op- og nedrykning mellem de enkelte niveauer, bliver spillet på forskellige terminer i løbet af foråret 2018:

Verdensmesterskabet (Topdivisionen) 

Turneringen vil blive spillet i København og Herning, Danmark, fra 4. til 20. maj 2018.

 – Vært

 – Oprykning fra Division I A
 – Oprykning fra Division I A

Division I

Gruppe A
Gruppe A vil blive spillet i Budapest, Ungarn, fra 22. til 28. april 2018.

 – Nedrykning fra Top Division
 – Nedrykning fra Top Division

 – Oprykning fra Division I B

Gruppe B 
Gruppe B vil blive spillet i Kaunas, Litauen, fra 22. til 28. april 2018.

 – Nedrykning fra Division I A

 – Oprykning fra Division II A

Division II

Gruppe A 
Gruppe A vil blive spillet i Tilburg, Holland, fra 23. til 29. april 2018.

 – Nedrykning fra Division I B

 – Oprykning fra Division II B

Gruppe B
Gruppe B vil blive spillet i Madrid, Spanien, fra den 16. til 22. april 2018.

 – Nedrykning fra Division II A

 – Oprykning fra Division III

Division III

Turneringen vil blive spillet i Cape Town, Sydafrika, fra 16. til 22. april 2018.

 – Nedrykket fra Division II B

Division III Kvalifikation
Kvalifikationsturneringen vil blive spillet i Dubai, De Forenede Arabiske Emirater, i 2018.

References

Eksterne henvisninger 
IIHF Official Website
Official CPHfanzone

Eksterne henvisninger 
2018 Ice Hockey World Championship

Referencer
Nordiske Metalvarefabrikker

A/S Nordiske Metalvarefabrikker, oprindeligt H.V. Christensen & Cos. Metalvarefabrik, var en fabrik i København.

Historie 
Fabrikken var grundlagt 1877 af grosserer H.V. Christensen (1851-1922) og fremstillede lamper til gas, elektrisk lys og petroleum samt luksusvarer i messing, kobber og bronze; firmaet havde også jernstøberi i Hørsholm. I 1904 havde fabrikken ca. 220 arbejdere og funktionærer. I 1914 blev A/S Nordiske Metalvarefabrikker stiftet med en aktiekapital på 2 mio. kr., og dette firma overtog samtidig H.V. Christensen & Co., A/S Fyens Belysningskompagni i Odense og A/S Nordisk Gasværkskompagni, Løngangsstræde 16, ligesom selskabet finansierede den i 1914 i Odense stiftede A/S A.F.P. Jensens Fabrik for elektriske Artikler.

Fabrikken opkøbte desuden i 1918 aktiekapitalen i batterifabrikken Hellesens, hvor direktør i Nordiske Metalvarefabrikker Waldemar Jacobsen i 1920 blev adm. direktør. Fabrikken lukkede i 1940'erne (eller 1934?).

17. januar 1884 anmeldte firmaet et varemærke (reg. 1884 nr. 6): "En tændt Aladdinslampe, hvorover er anbragt et latinsk C og deri et H med et V underneden."

Fra 1895 lå fabrikken i Ryesgade 3 på Nørrebro i bygninger opført 1874 på det tidligere amtssygehus grund og udvidet 1896 af Philip Smidth. Magnafon A/S overtog lokaliteten. Bygningen, hvis vinduer er blevet ændret, er ejet af C.W. Obel og huser i dag bl.a. Nørrebro Bryghus. Fabrikken havde et udsalg på Amagertorv 25.

Fra 1914 var konsul Frederik Hey bestyrelsesformand. Andre bestyrelsesmedlemmer var Valdemar Ludvigsen og H.P. Prior. 1925-34 var overretssagfører Albert Helweg-Larsen (1876-1952) medlem af bestyrelsen.

1917-19 var ovennævnte Waldemar Jacobsen direktør. En anden direktør var Einar Paul Assam Graae (1881-?).

Erhvervsarkivet har selskabets forhandlingsprotokol fra 1914 til 1934.

Kilder 

Metalvirksomheder i Danmark
Virksomheder i København
Nørrebro
Danske virksomheder etableret i 1877
Etableret i 1914
ITF-verdensmesterskab

Siden 1978 har International Tennis Federation (ITF) en gang om året udpeget "verdensmestre" baseret på spillernes resultater i løbet af året, herunder grand slam-turneringerne, de ugentlige turneringer på ATP World Tour og WTA Tour, holdturneringerne Davis Cup og Fed Cup samt (i olympiske år) det olympiske mesterskab i tennis. For seniorernes vedkommende blev der i begyndelsen kåret to verdensmestre hvert år – en i herresingle og en i damesingle. I 1996 blev singletitlerne suppleret med to doubletitler – en i herredouble og en i damedouble. Der er ikke blevet kåret ITF-verdensmestre i mixed double i denne kontekst.

Samtidig med seniortitlerne indførtes også to VM-titler for juniorer – en i drengesingle og en i pigesingle. I 1982 blev disse suppleret med titler i drenge- og pigedouble. Siden 2004 har de to titler for hvert køn været fusioneret, således at der nutildags årligt kåres én dreng og én pige som juniorverdensmestre.

Siden 1991 er der endvidere kåret ITF-verdensmestre i kørestolstennis.

Senior 

International Tennis Federation's (ITF) valg af herresingleverdensmester i tennis er generelt blevet bifaldet af tennisfans og -medier, bortset fra i 1990, hvor udnævnelsen af Ivan Lendl blev kritiseret af de, som hævdede at ITF straffede Stefan Edberg for sin kritik af Grand Slam Cup. Det år kårede Association of Tennis Professionals Edberg som "Player of The Year", hvilket var i overensstemmelse med ranglisten, og Tennis Magazine i Frankrig rangerede Edberg som nr. 1 foran Andre Agassi og med Lendl på tredjepladsen. I de andre tilfælde, hvor ITF valgte en mester, der heller ikke sluttede som nr. 1 i verden på ranglisten, f.eks. i 1978 (Jimmy Connors sluttede som nr. 1 på ranglisten), 1982 (John McEnroe) og 1989 (Lendl), har valget været mindre kontroversielt.

De kvindelige ITF-verdensmestre har i følgende år ikke stemt overens med nr. 1 på verdensranglisten (verdensranglistens førende spiller nævnt i parentes): 1978 (Martina Navratilova), 1994 (Steffi Graf), 2001 (Lindsay Davenport), 2004 (Lindsay Davenport), 2005 (Lindsay Davenport), 2011 (Caroline Wozniacki) og 2012 (Victoria Azarenka).

Single

Double

Junior

1978-2003

Single

Double

Siden 2004

Kørestolstennis

Se også
International Tennis Federation
VM i tennis

Kilder / eksterne henvisninger 
 ITF - IFT World Champions Award: Overview

Noter 

VM i tennis
Etableret i 1978
Kazaky

Kazaky er et ukrainsk band. Bandet består af Kyryll Fedorenko, Artur Gaspar, Stas Pavlov og Oleg Zhezhel. Bandet fik deres gennembrud i 2010 med nummeret "In the middle", som blev en kæmpesucces på Youtube. Bandet har siden udgivet flere singler og to album.

Eksterne henvisninger 
 kazaky.com , gruppens officielle hjemmeside

Musikgrupper fra Ukraine
Kyiv
Etableret i 2010
Menneskelig multitasking

Menneskelig multitasking er dét at skifte mellem opgaver, der hver især kræver opmærksomhed - fx beslutninger. Begrebet kommer af computer-multitasking. En almindelig tanke er at man kan nå mere på kortere tid ved at multitaske. Dog viser meget forskning, at det kan resultere i spildt tid og flere fejl på grund af utilstrækkelig opmærksomhed.

Ifølge færdselsloven er det forbudt at føre et køretøj og være uopmærksomhed på færdslen. (multitasking).

Etymologi
Begrebet "multitasking" stammer fra computer-verdenen. Det beskriver en microprocessors evne til at kunne klare flere opgaver på én gang. Der er dog ikke tale om multitasking når man taler om microprocessorer der kun har en enkelt kerne, eftersom de kun kan klare en opgave af gangen. Computere der har flere kerner kan multitaske eftersom hver kerne kan klare en separat opgave. Begrebet består af det latinske ord "multi" som betyder "flere" eller "mere end én", sammensat med det engelske ord "task" som betyder "opgave". Ordet er blevet indlånt til det danske sprog ligesom mange andre engelske ord, anglisering.

Forskning
Multitasking fylder en stor del af mange menneskers hverdag, så derfor forekommer det også naturligt at der er blevet foretaget en hel del undersøgelser indenfor emnet. (se kilderne nedenfor)

Kilder/referencer

Problemløsning
Tænkning
Kognitionspsykologi
Neuropsykologi
Silver Maple Leaf

Silver Maple Leaf er en canadisk sølvmønt, produceret af Royal Canadian Mint. Den er blevet produceret siden 1988.
Den påtrykte værdi på mønten er 5 Canadiske dollars. Markedsværdien for mønten ligger på omkring 20 CAD (2013). Finheden - 99,99 % - er den højeste blandt sølvmønter, idet langt de fleste benytter 99,9 % eller under.
Mønten udkommer hvert år med små ændringer, men der er altid et portræt af Dronning Elizabeth 2. af Storbritannien på forsiden og et ahornblad på bagsiden. Der er kommet mange varianter, herunder i 2009, hvor der kom en OL-mønt, da Canada holdt Vinter-OL året efter.

Produktion

Specialudgaver

Farvede Silver Maple Leaf

Canadiske dyr

Eksterne henvisninger 
 Royal Canadian Mints officielle hjemmeside 

Mønter
Kultur i Canada
Air Dolomiti

Air Dolomiti er et regionalt flyselskab fra Italien. Selskabet er ejet af tyske Lufthansa, og har hub på Flughafen München Franz Josef Strauß og Verona Airport. Hovedkontoret er placeret i Villafranca di Verona.

Selskabet fløj i september 2013 ruteflyvninger til omkring 20 destinationer, hvoraf de fleste er beliggende i Italien med rute til München. Flyflåden bestod af 17 fly med en gennemsnitsalder på 6,7 år. Heraf var der ti Embraer ERJ-195 og syv eksemplarer af ATR 72.

Historie 
Selskabet blev etableret 30. december 1989 af koncernen Linee Aeree Europee. Den første ruteåbning fandt sted i januar 1991, da Air Dolomiti begyndte flyvninger imellem Trieste og Genoa. I 1992 åbnede ruten imellem Verona og München, og blev dermed selskabets første internationale rute.

Efter flere års samarbejde, erhvervede tyske Lufthansa en 26% ejerandel i januar 1999. I april 2003 købte Lufthansa yderlige 26% af selskabet, og blev hovedaktionær. Tre måneder senere overtog tyskerne det fulde ejerskab af Air Dolomiti. Siden da er Air Dolomiti blevet kontrolleret af Lufthansa som medlem af Lufthansa Regional, som er et strategisk samarbejde mellem fem regionale europæiske luftfartsselskaber (Air Dolomiti, Augsburg Airways, Contact Air, Eurowings og Lufthansa CityLine).

Eksterne henvisninger 

 Air Dolomiti officielle hjemmeside

Referencer 

Flyselskaber fra Italien
Etableret i 1989
Veneto
Lufthansa Group
Brylcreem

Brylcreem er en pomade. Produktet, der er et hårprodukt til mænd, blev især kendt i Danmark i 1950'erne, da Preben Mahrt reklamerede for Brylcreem. Reklamen i biograferne lød, ”Vil De have succes – brug Brylcreem”.

Se også 
 Brillantine

Hårplejeprodukter
Varemærker
Toveshøj

Toveshøj er navnet på Brabrand Boligforenings boligafdeling 5 og den er foreningens næststørste. Toveshøj er en del af den større arkitektoniske enhed Gellerupplanen i Gellerup og deler postnummer med Brabrand. 

Boligblokkene i fire og otte etager, er næsten identiske med dem man finder i Gellerupparken og de er da også opført på samme tidspunkt (1968-72) og med helt samme teknik (præfabrikerede betonelementer) og arkitektur. Toveshøj rummer i alt 624 lejemål. De består af 1-4 værelses lejligheder på 31-124 m² og alle lejligheder er forsynet med en åben og en lukket altan.

Selvom Toveshøj er sin egen afdeling, regnes den af mange som en del af Gellerupparken i det daglige og de to afdelinger deles da også om de mange faciliteter i området og har det fælles netværk Samvirket. Gellerupparken ligger lige syd for Tovehøj, på den anden side af Edwin Rahrs Vej. 

Lige vest for Toveshøj ligger Tovshøjskolen.

Ligesom sin nabo i syd, er Toveshøj også omfattet af den store Helhedsplan Gellerup, der vil skabe mange forandringer i området de kommende år.

Fra Toveshøj er der adgang til de rekreative naturområder Hasle Bakker og Skjoldhøjkilen mod henholdvis øst og nord.

Kilder og eksterne henvisninger 

 Toveshøj afdelingen  Brabrand Boligforening
 Samvirket 
 Skræppebladet (Toveshøj)
 Helhedsplan Gellerup

Boligbyggeri i Aarhus
Særligt udsatte almene boligområder i Danmark
Brabrand
Knud Blach Petersen
Den Mecklenburgske Anetavle

Den Mecklenburgske Anetavle er en anetavle fra 1600-tallet som viser Sophie af Mecklenburgs (1557-1631) forfædre. I alt er der 63 personer illustreret med portræt og våben.

Den hænger i Klosterkirken i Nykøbing Falster.

Historie 
Enkedronning Sophies anetavle blev udført af Antonius Clement fra Odense. Den blev doneret af dronning til Klosterkirken. Evert Decker, Clements nærmeste elev, begyndte arbejdet i 1622 og modtog en delvis betaling på rigsdaler i 1624. Tavlen blev dog ikke færdiggjort før 1626, da Frantz Kraeg modtog betaling for de øvre dele, hvoraf den ene er udstyret med datoen for opsættelsen, 1627.

Anetavlen er blevet restaureret flere gange, senest i 1943 af N.H. Termansen. Her blev revner repareret og den oprindelige grundtone blev fritgjort efter at have været helt dækket over efter en tidligere restaurering, givetvis den i 1874. Tavlen hænger på kirkens nordvæg på en u-formet støtte af jern.

Beskrivelse 

Anetavlen består af to plader i egetræ (top sektionen i fyr), som er opsat i to halvdele. Overfladen, der dækker 33 m2 er malet med olie på en kalkbase. Den viser dronning Sophie (i midten under de to halvdele) med fem generationer af sine forfædre. I alt 63 personer er afbildet med halvportræt, våbenskjold og navn. Hver række dækker en generation af dronningens herkomst med sin faders side til højre (for Sophie) og forfædre på sin moders side på venstre.

Værdien af de billeder som portrætter er dog begrænset til de nærmeste familiemedlemmer, især dem af enkedronning selv og hendes forældre, der betragtes som pålidelige skildringer. Derimod er de af de ældre generationer fantasifulde værker, ofte iført tilsvarende fantasifuldt tøj. Inskriptioner er forgyldte på en mørk baggrund. Rammen er i aurikulær stil med putti og engle. På en gesims nedenfor er der små kvindefigurer der repræsenterer dyder. Begge de øverste sektioner er kronet med engle, den ene spiller på en fagot, den anden vinker med en palme gren. Den tyske indskrift øverst på tavlen lyder (i resumé):

Sophie, dronning af Danmark, Frederik 2.s enke, har ladet denne tavle udarbejde og opsat i 1627 til ære for sine forældre, og til minde om hendes efterkommere, efter at have født med samme fornemme højhed syv børn, Christian 4., konge af Danmark, Ulrik og Johan, hertuger i Slesvig-Holsten, og Elisabeth, hertuginde af Braunschweig og Lüneburg, Anna, dronning af Storbritannien, Augusta, hertuginde af Slesvig-Holsten og Hedevig, kurfyrstinde af Sachsen.

Anerne

Referencer

Eksterne henvisninger 
 Nykøbing Fl. Klosterkirke. Anetavle 1622-27 . gravstenogepitafier.dk - Oversigt over anetavlen og billeder.

Nykøbing Falster
Anetavler
Huset Mecklenburg
Prokhorovka

Prokhorovka (, ) er en by i Belgorod oblast i Rusland ved floden Psel 80 km sydøst for byen Kursk. Byen har  indbyggere.

På sletterne vest for Prokhorovka blev der udkæmpet et større panserslag den 12. juli 1943 under 2. verdenskrig, en del af slaget ved Kursk.

Referencer

Eksterne henvisninger 

Prokhorovka på Wikimapia

Byer i Belgorod oblast
V (flertydig)

V er det 22. bogstav i det danske og latinske alfabet, men kan også henvise til:

 Musikalbum
 V (Vanessa Hudgens-album) - et album fra fra 2006 af den amerikanske sanger og skuespiller Vanessa Hudgens
 V (Live-album)
 V (Say OK-album)
 V (Suspekt-album)

 Andet
 V (tv-serie)

 Se også
 V for Vendetta
Viken

Viken kan henvise til følgende:

 Viken, Norge - et historisk navn for området omkring Oslofjorden
 Viken (fylke) - et fylke oprettet 1. januar 2020 hovedsageligt ved en sammenlægning af de tidligere fylker Østfold, Akershus og Buskerud
 Viken, Borlänge - en by i den svenske kommune Borlänge
 Viken, Skåne - en by i Skåne
 Viken, Gävle - en by i den svenske kommune Gävle
 Viken, Kungsbacka - en by i Halland

 Viken (sø) - en sø i Västergötland
Straumsfjorden i Troms

Straumsfjorden er en fjord (egentlig et sund) på sydsiden af Kvaløya i Tromsø og Balsfjord kommuner i Troms og Finnmark fylke  i Norge. Fjorden går  18 kilometer mod øst fra Malangen til Balsfjorden.

I vest starter fjorden mellem Kvalnes i nordvest og Gamnes i sydøst. Mjelde er en bygd på nordsiden af fjorden øst for Kvalnes. Længere mod øst går Vollbukta mod nord til bygden Straumsbukta. Tværs over fjorden for Vollbukta ligger bygden Vollstad på den anden sida. 

Midt i fjorden i den østlige del ligger Ryøya. På nordsiden af øen går Storstraumen eller Rystraumen og på sydsiden går Litjestraumen. Øst for øen  ligger bygden Vikran på sydsiden. Den tidligere færgeforbindelse over fjorden til Larseng på nordsiden blev i 2011 erstattet af Ryatunnelen, som er en del af fylkesvej 858. Byen Tromsø ligger omkring ti kilometer længere mod nordøst.

Fylkesvej 286 (Troms) går langs sydsiden af fjorden, mens Fylkesvej 54 (Troms) går langs nordsiden.

Kilder og henvisninger 

Fjorde i Troms og Finnmark
Tromsø
Balsfjord
Ryøya

Ryøya er en ø i Tromsø kommune i Troms og Finnmark fylke i Norge.
Øen ligger strategisk placeret mellem Kvaløya og Malangshalvøen cirka 15 km sydvest for Tromsø by i luftlinje. Ryøya består hovedsageligt af lyngklædte stenede jordrygge i et kuperet terræn med af spredte fyrre- og birkeskov. Geologisk set består Ryøya for det meste af glimmergneis, glimmerskifer og dolomit.

Mod syd skiller Litjestraumen Ryøya fra Malangshalvøen, og i nord skiller Rystraumen (også kaldt Storstraumen) Ryøya fra Kvaløya. Begge disse to tidevandsstrømme kan komme op i 8 knop, og forårsager store prøvelser for båder og skibe i alle størrelser på vej til eller fra Tromsø. Ret overfor Ryøya ligger Kvaløya med et populært udfartssted ved navn Hella.

På Ryøya har Universitetet i Tromsø med det medicinske fakultets afdeling for Arktisk Biologi, udsat omkring 20 moskusokser med henblik på forskning. Moskusokserne går frit på hele øen, og specielt i brunstperioden, tidlig om efteråret, frarådes al færdsel på Ryøya. Ilandstigning sker på eget ansvar hele året.

Eksterne kilder/henvisninger 

Øer i Troms og Finnmark
Tromsø